Komisijas dienestu darba dokuments - Pielikums Komisijas Paziņojumam Eiropas Parlamentam, Padomei, Eiropas Ekonomikas un sociālo lietu komitejai un Reģionu Komitejai - Globālā Eiropa: spēcīgāka partnerība, lai eiropas eksportētājiem sniegtu piekļuvi tirgum - Ietekmes novērtējuma kopsavilkums {COM(2007) 183 galīgā redakcija} {SEC(2007) 452} /* SEC/2007/0453 galīgā redakcija */





[pic] | EIROPAS KOPIENU KOMISIJA | Briselē, 18.4.2007 SEC(2007) 453 KOMISIJAS DIENESTU DARBA DOKUMENTS Pielikums KOMISIJAS PAZIŅOJUMAM EIROPAS PARLAMENTAM, PADOMEI, EIROPAS EKONOMIKAS UN SOCIĀLO LIETU KOMITEJAI UN REĢIONU KOMITEJAI GLOBĀLĀ EIROPA: SPĒCĪGĀKA PARTNERĪBA, LAI EIROPAS EKSPORTĒTĀJIEM SNIEGTU PIEKĻUVI TIRGUM IETEKMES NOVēRTēJUMA KOPSAVILKUMS {COM(2007) 183 galīgā redakcija}{SEC(2007) 452} Analītisks kopsavilkums ES tirgus piekļuves stratēģijas pirmsākumi meklējami 1996. gadā. Tās mērķis ir veicināt daudzpusējus un divpusējus tirdzniecības darījumus, kā arī sekmēt trešo valstu tirgu atvēršanu. Šī stratēģija bija balstīta uz diviem pīlāriem: ES uzņēmēju informāciju par tirgus piekļuves nosacījumiem, iesaistoties visām ieinteresētajām pusēm Eiropas Savienībā, kā arī šķēršļu pārvarēšanas mehānismu radīšanu. Desmit gadu laikā politiskā un ekonomiskā situācija pasaulē ir mainījusies. Ir izveidojušās tirdzniecības attiecības ar jauniem partneriem. Mainījusies arī tirdzniecības šķēršļu būtība. ES uzņēmēji arvien vairāk uzticas straujāk augošajiem ārzemju tirgiem, kas savukārt sekmē ekonomisko izaugsmi pašu mājās. 2006. gadā paziņojumā „Globālā Eiropa vispasaules konkurencē” aicināja atjaunot tirgus piekļuves stratēģiju. Secinājumi, ko izdarīja 2005. gada Tirgus piekļuves simpozijā, 2006. gada Crowell & Moring vērtējums un tiešsaistes sabiedriskā apspriede, kas notika no 2006. līdz 2007. gadam, liecināja par to, ka Komisijai jāizrāda patiesa „vēlme palīdzēt” un jānosaka prioritātes attiecībā uz tirgiem un šķēršļiem, lai iegūtu labākus rezultātus partnerībā starp dalībvalstīm un uzņēmējiem. Šajā tirgus piekļuves ietekmes novērtējumā analizēta pašreizējā situācija un izpētītas četras iespējas, lai novērtētu turpmāko attīstību: - iespēja A. Ierobežot tirgus piekļuves veicināšanas pasākumus līdz informācijas sniegšanai; - iespēja B. Status quo (ierasta projektu pieņemšana/uzlabojumi); - iespēja C. Uzstājīgāka pieeja, vai - iespēja D. Radikālas, visaptverošas pārmaiņas, ieceļot īpašu „tirgus piekļuves pārstāvi” un dibinot „Tirgus piekļuves izpildaģentūru”. Analīze liecināja par to, ka iespēja C, proti, uzstājīgāka pieeja , ir ticamākais veids, kā izpildīt prasības, kas ietvertas paziņojumā par globālo Eiropu, un pozitīvi ietekmēt Lisabonas programmas mērķu sasniegšanu. Nekas neliecina, ka kāda no šīm četrām iespējām varētu negatīvi ietekmēt jaunattīstības valstis vai sociālo un vides politiku. Izvēlētajā pieejā iekļauta jauna partnerība tirgus piekļuvei, saskaņā ar kuru pieejamos resursus koncentrē uz tām tirdzniecības barjerām un valstīm, kurās ES uzņēmēji var sasniegt labākos rezultātus, šajā procesā neatstājot novārtā mazo ES dalībvalstu un MVU vajadzības. Turpmāk efektīvāk jāizmanto tirdzniecības politikas instrumenti, kā arī atsevišķos gadījumos jāsadarbojas ar trešajām valstīm, kurām ir līdzīgas intereses citos tirgos. Ir jāuzlabo tirgus piekļuves datu bāze, turklāt ir iespējams apkopot ziņojumus par atsevišķām valstīm attiecībā uz tirdzniecības šķēršļiem. Visbeidzot, ir labāk jākoordinē visu iesaistīto pušu darbība. Atbilstīgi no apakšas uz augšu vērstai pieejai tiks atvērti „tirgus piekļuves tīkli”, saskaņā ar kuriem tiks veidota jauna partnerība starp Komisiju, dalībvalstīm un uzņēmējiem un tiks piešķirta lielāka nozīme Komisijas delegācijām uz vietas. Saskaņā ar Paziņojuma par globālo Eiropu ietekmes novērtējumu tiks veiktas Tirgus piekļuves partnerības regulāras pārbaudes. Šim mērķim ieviesīs uzraudzības rādītājus un vērtēšanas rīkus. Turklāt divu līdz triju gadu laikā jāveic pārstrādātās stratēģijas neatkarīgs ārējais novērtējums. Šajā dokumentā pilnībā ievēro Ietekmes novērtēšanas komisijas 2007. gada 9. marta viedokli.